Увесь гэты час С. Косцін выконваў, па сутнасці, абавязкі і дырэктара, і мастацкага кіраўніка, бо галоўнага рэжысёра ў тэатры не было. У лістападзе 1992 года Упраўленнем культуры гарвыканкама быў падпісаны загад аб яго назначэнні адначасова і мастацкім кіраўніком тэатра. Па сутнасці, такі сінтэз шмат у чым карысны, бо дужа часта адміністрацыйнае і творчае кіраўніцтва не знаходзяць паразумення паміж сабой.